รัฐบาลไทย-ข่าวทำเนียบรัฐบาล-นายกรัฐมนตรีตรวจราชการ จ.แม่ฮ่องสอน เป็นสักขีพยานมอบสมุดประจำตัวผู้ได้รับการคัดเลือกให้ทำกินในชุมชน ตามนโยบายของรัฐบาล
วันพุธที่ 17 มกราคม 2561
นายกรัฐมนตรีตรวจราชการ จ.แม่ฮ่องสอน เป็นสักขีพยานมอบสมุดประจําตัวผู้ได้รับการคัดเลือกให้ทํากินในชุมชน ตามนโยบายของรัฐบาล
นายกรัฐมนตรีลงพื้นที่ตรวจราชการ จ.แม่ฮ่องสอน เป็นสักขีพยานมอบสมุดประจําตัวผู้ได้รับคัดเลือกให้ทํากินในชุมชนตามนโยบายของรัฐบาล ย้ํารัฐบาลมุ่งมั่นเสริมสร้างคุณภาพชีวิตที่ดีเพื่อความอยู่ดีมีสุขของประชาชน
วันนี้ (17 ม.ค. 61) เวลา 09.45 น. ณ โรงเรียนห้องสอนศึกษา ในพระอุปถัมภ์ฯ ตําบลจองคํา อําเภอเมือง จังหวัดแม่ฮ่องสอน พลเอก ประยุทธ์ จันทร์โอชา นายกรัฐมนตรี เป็นประธานสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน (คทช.) ให้แก่ผู้แทนประชาชน พร้อมพบปะประชาชน โดยมีนายสืบศักดิ์ เอี่ยมวิจารณ์ ผู้ว่าราชการจังหวัดแม่ฮ่องสอน ผู้บริหารส่วนท้องถิ่น ข้าราชการ ประชาชนจํานวนมาก มารอให้การต้อนรับ ซึ่งเมื่อนายกรัฐมนตรีเดินทางมาถึงได้ชมการแสดง "สุนทรีถิ่นไทย สานสายใยชาติพันธุ์แม่ฮ่องสอน" ของนักเรียนโรงเรียนห้องสอนศึกษา จากนั้นชมวิดิทัศน์โครงการจัดที่ดินทํากินให้ชุมชนของจังหวัดแม่ฮ่องสอน
ผู้ว่าราชการจังหวัดแม่ฮ่องสอน กล่าวว่า คณะกรรมการนโยบายที่ดินแห่งชาติ (คทช.) ร่วมกับจังหวัดแม่ฮ่องสอน ดําเนินการให้ประชาชนที่มีสิทธิในการถือครองที่ดินของรัฐเพื่อใช้ในการทํากินได้อย่างถูกต้องตามกฎหมาย โดยปัจจุบันได้รับหนังสืออนุญาตแล้ว จํานวน 1 ป่า คือ ป่าแม่ปายฝั่งซ้าย เนื้อที่ 4,099 ไร่ จัดสรรที่ดินทํากินให้ประชาชน จํานวน 1,750 ราย ให้แก่ผู้แทนประชาชนจํานวน 8 ราย 4 ตําบล 11 หมู่บ้าน เข้ารับมอบสมุดประจําตัวผู้ได้รับการคัดเลือกให้ทํากินในชุมชน ตามโครงการจัดที่ดินทํากินให้ชุมชน เป็นโครงการแรกและเป็นพื้นที่นําร่องที่ดําเนินการเสร็จ ซึ่งจะช่วยแก้ไขปัญหาที่ดินทํากินและปัญหาความยากจนของประชาชน อีกทั้งจังหวัดแม่ฮ่องสอนเห็นถึงความสําคัญต่อการดํารงชีวิตของประชาชน โดยได้ใช้งบประมาณตามแผนพัฒนาจังหวัดในการแก้ไขปัญหาความยากจน ส่งเสริมพัฒนาอาชีพ สร้างรายได้ ลดรายจ่าย ให้ประชาชนสามารถพึ่งพาตนเองตามหลักปรัชญาเศรษฐกิจพอเพียง ตลอดจนการจัดที่ดินให้กับประชาชนตามแนวทางของ คทช. ที่สอดคล้องกับนโยบายของรัฐบาลในการลดความเหลื่อมล้ําและแก้ไขปัญหาการไร้ที่ดินทํากินของเกษตรกร เพื่อให้ประชาชนมีคุณภาพชีวิตที่ดีขึ้นและทัดเทียมกับจังหวัดอื่น ๆ อีกด้วย
โอกาสนี้ นายกรัฐมนตรีเป็นประธานสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน ให้แก่ผู้แทนประชาชนจาก 3 ตําบลรวม 8 ราย ตามนโยบายของรัฐบาล พร้อมกล่าวพบปะประชาชนว่า การมาลงพื้นที่ในวันนี้ มาพบปะพี่น้องประชาชนชาวแม่ฮ่องสอน มาเพื่อรับฟังปัญหาความเดือดร้อนของประชาชนชาวจังหวัดแม่ฮ่องสอน ตลอดจนนําคณะรัฐมนตรีมารับฟังปัญหาจากประชาชนด้วยตนเอง และนําข้อมูลต่าง ๆ มาแก้ไขอย่างเป็นรูปธรรมในทุก ๆ ด้าน ไม่ได้มาทําเพื่อการเมืองทั้งสิ้น มาสร้างความเข้าใจระหว่างกัน เนื่องจากรัฐบาลมีความมุ่งมั่นในการเสริมสร้างคุณภาพชีวิตที่ดี เพื่อความอยู่ดีมีสุข อีกทั้งเราต้องร่วมเดินไปหน้าไปด้วยกัน และจะไม่ทิ้งใครไว้ข้างหลัง ซึ่งเป็นหัวใจสําคัญของการขับเคลื่อนตามยุทธศาสตร์ชาติ 20 ปี โดยจะให้จัดทําแผนการพัฒนาจังหวัดแม่ฮ่องสอนให้สําเร็จภายใน 5 ปี ซึ่งการพัฒนาประเทศจะสําเร็จตามเป้าหมายมากน้อยเพียงใดขึ้นอยู่กับความร่วมมือกันของทุกฝ่าย
นายกรัฐมนตรีกล่าวยืนยันว่า การมาครั้งนี้ไม่ได้มาเพื่อสร้างคะแนนความนิยม แต่อยากมาด้วยใจ มานําร่องแก้ความยากจน ซึ่งประเทศไทยต้องมีประชาธิปไตยไทยนิยม คือคนไทยเข้าใจประชาธิปไตยที่ถูกต้อง โดยทุกคนมุ่งสู่เป้าหมายเดียวกัน จึงจะเกิดผลดีต่อบ้านเมือง โดยรัฐบาลจะวางรากฐานไว้ก่อน แล้ววันข้างหน้าจะส่งต่อไปให้รัฐบาลต่อไปดําเนินการในการบริหารราชการแผ่นดินตามวิสัยทัศน์
นายกรัฐมนตรีกล่าวถึงการแก้ปัญหาความยากจนและพัฒนาคุณภาพชีวิตว่า รัฐบาลกําลังดําเนินการเร่งแก้ไขปัญหาเหล่านี้อยู่ ซึ่งจังหวัดแม่ฮ่องสอนเป็นจังหวัดที่มีสัดส่วนคนยากจนสูงที่สุดของประเทศ เนื่องจากแม่ฮ่องสอนเป็นจังหวัดที่มีแรงงานมีรายได้ต่ํามาก ส่วนใหญ่ประกอบอาชีพเกษตรกรรม อีกทั้งยังมีข้อจํากัดด้านพื้นที่ส่วนใหญ่เป็นภูเขา ทําให้การเดินทางมีความยากลําบาก ทั้งสภาพถนนในการเดินทางทําให้การทําเกษตรในจังหวัดมีต้นทุนสูงกว่าพื้นที่อื่น ซึ่งรัฐบาลกําลังดําเนินการพัฒนาอาชีพและรายได้ของผู้มีรายได้น้อย โดยเน้นพัฒนาคุณภาพชีวิตและจัดสวัสดิการให้แก่ผู้สูงอายุ ผู้พิการและผู้ด้อยโอกาส รวมทั้งแก้ไขปัญหาหนี้นอกระบบให้กับผู้มีรายได้น้อย เพื่อพัฒนาคุณภาพชีวิตของประชาชน ลดความเหลื่อมล้ําและสร้างความเป็นธรรม โดยมุ่งเน้นการปฏิบัติอย่างเสมอภาคเท่าเทียมกัน ดังนั้นจังหวัดแม่ฮ่องสอน จึงเป็นจังหวัดเป้าหมายสําคัญในการแก้ไขปัญหาความยากจนของรัฐบาล เพื่อให้ประชาชนมีคุณภาพชีวิตที่ดีขึ้น
นายกรัฐมนตรีกล่าวถึงการปรับปรุงโครงสร้างพื้นฐานการคมนาคม ว่า จังหวัดแม่ฮ่องสอนมีขีดจํากัดเนื่องจากสภาพพื้นที่ และลักษณะทางภูมิศาสตร์ ซึ่งการเดินทางมาจังหวัดแม่ฮ่องสอนในปัจจุบัน ใช้เส้นทางคมนาคมทางบกและทางอากาศ ซึ่งรัฐบาลได้ขอให้หน่วยงานที่เกี่ยวข้องทุกภาคส่วน ร่วมกันศึกษาเส้นทางในการเชื่อมต่อโครงข่ายคมนาคมระหว่างเมืองมายังจังหวัดแม่ฮ่องสอน เพื่อให้มีความสะดวกสบายมากยิ่งขึ้น โดยต้องหามาตรการส่งเสริมการลงทุนเพื่อสร้างแรงจูงใจให้ผู้ประกอบการสายการบินที่สนใจ เข้ามาลงทุนเปิดเส้นทางการบินในเส้นทางจังหวัดแม่ฮ่องสอน เพื่อยกระดับรายได้ให้กับประชาชนและพื้นที่ใกล้เคียงได้เพิ่มขึ้น และให้เป็นพื้นที่ที่มีศักยภาพเชื่อมโยงเศรษฐกิจกับประเทศเพื่อนบ้าน
พร้อมกันนี้ นายกรัฐมนตรีขอให้ทุกภาคส่วนและประชาชนชาวจังหวัดแม่ฮ่องสอนร่วมกันรักษาอัตลักษณ์ ประเพณีวัฒนธรรมของกลุ่มชาติพันธุ์ไว้ให้เป็นจุดเด่น เพื่อส่งเสริมการท่องเที่ยว นอกจากนี้ ยังจะเป็นการยกระดับคุณภาพชีวิตของประชาชนในชุมชนด้วยมิติทางวัฒนธรรม และเชื่อมโยงให้เป็นเส้นทางการท่องเที่ยวเชิงวัฒนธรรมที่จะพัฒนาระบบเศรษฐกิจในภาพรวมของประเทศอย่างยั่งยืน อีกทั้งจังหวัดแม่ฮ่องสอนมีทรัพยากรป่าไม้ที่อุดมสมบูรณ์ มีทุนทางวัฒนธรรมและแหล่งท่องเที่ยวที่หลากหลาย ซึ่งชาวจังหวัดแม่ฮ่องสอนได้รับพระมหากรุณาธิคุณจากพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ทรงมีพระราชดําริให้จัดตั้งศูนย์พัฒนาอาชีพ เพื่อเพิ่มผลผลิตทางการเกษตรและการใช้ทรัพยากรอย่างมีประสิทธิภาพ และยังมีผืนป่าสัก คือ “ป่าสักนวมินทรราชินี” ที่มีความหลากหลายทางชีวภาพ เหมาะสมสําหรับศึกษาวิจัย พัฒนาพันธุ์ไม้สัก ซึ่งเป็นโครงการอันเนื่องมาจากพระราชดําริ
นายกรัฐมนตรียังได้กล่าวถึงปัญหาหมอกควันไฟป่า ที่เป็นอีกหนึ่งปัญหาสําคัญของจังหวัดแม่ฮ่องสอน ที่ส่งผลกับพื้นที่จังหวัดแม่ฮ่องสอนและประเทศเพื่อนบ้าน รวมทั้งส่งผลกระทบต่อสุขภาพและคุณภาพชีวิตของชาวจังหวัดแม่ฮ่องสอน โดยเฉพาะการท่องเที่ยว การคมนาคม เฉพาะอย่างยิ่งการคมนาคมทางอากาศ ดังนั้น ทุกภาคส่วนต้องบูรณาการร่วมกันหาทางป้องกัน ปราบปรามและลดความรุนแรง ไม่ให้เกิดปัญหาไฟป่าและหมอกควันในจังหวัดแม่ฮ่องสอน
จากนั้น นายกรัฐมนตรีได้ถ่ายภาพร่วมกับผู้แทนประชาชนที่ได้รับสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน ตามนโยบายของรัฐบาลจํานวน 120 ราย ก่อนออกเดินทางไปศูนย์บริการและพัฒนาลุ่มน้ําปายตามพระราชดําริ (ท่าโป่งแดง) จังหวัดแม่ฮ่องสอน
--------------------------
กลุ่มประชาสัมพันธ์และเผยแพร่ สํานักโฆษก